Rincewind Dune Bohnes

> Wait until the reaper takes my life / Never gonna get me out alive / I will live a thousand million lives / My patience is waning / Is this entertaining? / Our patience is waning / Is this entertaining? / I-I-I got this feeling, yeah, you know / Where I'm losing all control / 'Cause there's magic in my bones
>
> Imagine Dragons, Bones

## Alapadatok

### Név jelentése

* Rincewind
* Dune

## Személyiség

### Szexualitás

* demiszexuális
* homoromantikus

## Egyebek

### Képesség(ek)

* szívtörő
* nekromanta

### Munkakör

* Head Curse-Breaker
* Head of Department of Deatheater Prevention

**Rincewind Dune Bohnes** az ifjú tehetséges átoktörő, Seven Saint Bohnes fiatalabb gyereke, ex-halálfaló, korának legnagyobb hatalmú- és legerősebb varázslója, aki részt vett, és nagyrészt önerőből képes volt leszámolni a hosszú évtizedek óta fennálló Voldemort-diktatúrával. Felnőttkorában együttműködésbe lépett a *Mágiaügyi Minisztérium*mal, hogy fenntartsák a békét és semmiféle eshetőségben se lehessen visszaállítani a Voldemort alkotta rendszert. Egyidejűleg apja után ő is elfogadta az *Átkokkal Foglalkozó Főosztály* vezetését és koordinálását, fő feladatául tűzte ki magának, hogy folytatni tudja azt, amit édesapja nem tudott véghezvinni. Számos legenda és monda alapjául szolgált, egyes források szerint bizonyos jövőlátók már hosszú évekkel a *Roxforti Csata* előtt rebesgették az ő jöttét, aki majd képes lesz megállítani a veszélyes mágust. Rá jellemző, egyedi képességeivel akaratlanul is hamar beírta magát a tankönyvekbe és a történelembe.

## Személyiség

mindig is csendes, visszafogott volt, ami leginkább ikernővére harsány, cseppet sem visszafogott személyiségének köszönhető. Sohasem tudott igazán érvényesülni mellette, de az igazat megvallva nem is zavarta, hiszen nagyon komfortosan érezte magát Temperance árnyékában is. Kettejük közül mindig is ő volt a mindent-csendben-tűrő, csakis a legutolsó pillanatban állt ki magáért. Nagyon nehéz kihozni a sodrából, de ha valakinek sikerül, annak szinte biztos, hogy komoly következményekkel kell számolnia, ugyanis attól függetlenül, hogy nem mutatja, van egy mérhetetlenül könyörtelen oldala is. Szeret ironizálni és cinikus megjegyzéseket tenni, ezzel tudja elfedni valamelyest a mások iránt érzett esetleges rosszindulatát. Csakis akkor szólal meg, amikor szükségesnek érzi, nem szeret feleslegesen beszélni. Kerüli a hirtelen, meggondolatlan döntéshozatalt, szeret minden lehetséges végkimenetelt számba venni. Csak végső esetben fordul erőszakhoz, de ha egyszer eléri azt a bizonyos szintet, nagyon nehéz lenne megállítani, amiben nagyon is hasonlít az egyébként teljesen más habitusú nővérére. Nem valami magabiztos, mindig kitalál magával kapcsolatban valamit, amit utálni tud. Csendes természete miatt a háttérből nagyon jól és hatékonyan tudja manipulálni az eseményeket, és egyengetni mások sorsát egy bizonyos irányba, anélkül, hogy bárkinek is feltűnne, hiszen általában senki sem tekint Rincewindre fenyegetésként (pedig veszélyesebb, mint amilyennek mutatja magát.) Mióta megsüketült igazi csendes megfigyelővé vált, ami egyáltalán nem zavarja, hiszen így a beszéd helyett más dolgokra sokkal könnyebben fel tud figyeli.

## Biográfia

### Gyerekkor (11 éves korig)

Egészen hét éves koráig nagyon boldog gyerekkora volt, szeretettel teli környezetben nőtt fel, rendkívül sok időt töltött a családjával. Kiskorában betegeskedő gyerek volt, szinte minden elkapható betegségen átesett az első pár évében (kettejük közül mindig is Rince volt a gyengébb immunrendszerű.)

Pár hónappal a hatodik születésnapjuk után már érezhető volt mindkét szülőn a feszültség, amit a Halálfalók okoztak nekik, ugyanis szinte minden lépésüket figyelték. A céljuk persze az volt, hogy a két Bohnes szülő csatlakozzon hozzájuk, amit egyikük sem akart az ikrek biztonsága miatt. Az anyjuk pár hónap leforgása alatt teljesen az őrületbe kergette saját magát a paranoiájával, egyedül az apjuk volt az, aki képes volt mindvégig megőrizni a hidegvérét. Későbbi nevelőszüleik voltak azok, akik végül egyességet kötöttek a Bohnesokkal, miszerint az egész családnak csatlakoznia kell a Halálfalókhoz, amint az ikrek betöltötték a tizennégyet. Persze Remembernek és Sevennek esze ágában sem volt csatlakozni, azonban úgy gondolták az előttük álló majdnem nyolc év alatt sikerül majd valamit kitalálniuk, amivel el tudják kerülni, hogy csatlakozniuk kelljen. Ezért is költöztek végül Nolton Havenbe (ami egy elég kis létszámmal rendelkező falu), hogy ne legyenek szem előtt és békében fel tudják nevelni az ikreket.

Az egyezséget követő egy évben minden erejükkel azon voltak Bohnesék, hogy kitaláljanak valamit, amivel ténylegesen meg tudják menteni saját magukat a Halálfalóktól. Februárban, az ikrek hetedik születésnapja után, valahogy kiderült, hogy a szülők a Halálfalók egyessége ellen szervezkednek, ezért nem sokkal ez után Voldemort személyesen ölte meg a két szülőt, akikre a Nagyúrnak személyesen lett volna szüksége, főleg Sevenre, hiszen úgy gondolta ő az egyetlen, aki kezdeni tudott volna valamit Nagini vérátkával (ami miatt később maradandóan kígyóvá vált.)

Szüleik halála után kerültek nevelőszüleikhez, akik tudat alatt mindig is maguknak akarták a két Bohnes gyereket, abban reménykedve, hogy majd olyanok lesznek, mint amilyenek a szüleik voltak. (Erről az időszakról részletesebben Tempnél írok majd.)

### Serdülőkor (11-19 éves korig)

Rincewind elég rosszul viselte, hogy nővérével ellentétben a griffendélbe került. Meg volt róla bizonyosodva, hogy rossz helyen van, és neki is a mardekárban kellene lennie, csak úgy, mint Temperancenek. Az első évét nagyban felemésztette, hogy el tudja fogadni a Teszlek Süveg döntését. Nevelőszülei szinte azonnal értesültek róla, hogy nem a mardekárba került, amiért rivallót is küldtek neki, ezzel megfélemlítve Rincet, de később megbékéltek a dologgal, és úgy gondolták ez még talán jól is jöhet majd nekik, hisz így kevésbé gyanakodnának Rincere, ha történne valami (mivel nyilván létező dolog a mardekár-sztereotípia.)

Az ikrek végül 13 évesen csatlakoztak saját akaratukra a Halálfalókhoz, azonban kettejük közül mindig is Rincewind volt az, aki ha mondható, kevésbé szerette volna a Halálfaló létet, de mivel a nővére rendkívül biztos volt a dolgában, ő pedig vakon is megbízott benne, végül belement, hogy mindketten csatlakozzanak.

Rince hamar nagy bizalmasa lett a Halálfalóknak, hiszen nem tulajdonítottak nagy figyelmet neki, úgy gondolták Temperance a meghatározóbb személyiség kettejük közül, így ő volt az, akit próbálták bizonyos irányba terelgetni és befolyásolni. Így Rince meg tudott húzódni a háttérben és sikerült neki tudomást szereznie a horcruxokról, amikről ez után éjjel-nappal olvasott. Végül 15 évesen a Rengetegben tette Temperancet a horcrucxává, amiről persze nővére is tudott, és határozottan ragaszkodott hozzá, hogy ő legyen az, aki a horcruxa lesz. Mivel Regulus ennek szemtanúja volt, exmemoriamot küldött az ikrekre, így kitörölve minden korábbi emléküket.

Hatodik évében megsüketült Lagoon bombardra varázslata miatt, ami robbanást idézett elő Szellemszálláson Rince közelében. Ez után igen nehezen szokott hozzá a helyzetéhez, de igyekezett a legjobbat kihozni helyzetéből és gyorsan próbálta megtanulni Temppel közösen a jelnyelvet, hogy könnyebben tudjanak kommunikálni egymással, illetve még pár egyéni jelzést is kitaláltak, amit kettőjükön kívül más nem érthet.

A hetedik évüket megelőző nyár sorsfordító volt Rincewind számára, hiszen több évnyi kutatás után sikerült felkutatnia szülei régi házát, így rájőve arra, hogy valami történt, ami miatt nem emlékszik semmire a gyerekkorából. Temperance egyik altere, Morrigan is sokat segített nekik, hiszen gatekeeper (és persecutor) alter létére rendkívül sok emléke volt gyerekkorukból. Ezek után döntötték el az ikrek, hogy valahogy megbosszulják azt, ami a szüleikkel történt, így született meg a nyár végére a hatalom átvételi tervük, amiben az ikrek közös barátja Lagoon is sokat segített.

Rincewind sokáig nem volt benne biztos, hogy jó ötlet-e őt kinevezni az új vezetőnek, de szerencsére sokan segítenek neki és tudja, hogy nővére és Lagoon a végletekig ott lesznek mögötte, bármi legyen is. Hetedik évében Woodrowt kérte fel tanácsadójának, hogy segítsen neki a fontosabb döntések meghozatalában, ugyanis tudja, hogy Temp és Lagoon mindketten rendkívül meggondolatlanok, és hevesek tudnak lenni, míg Wood jobban és higgadtan tudja átgondolni a problémákat, amire Rincenek nagy szüksége van nővére és barátja mellett. Az egyetlen folyamatos probléma, amibe sorra beleütközik, hogy nem tudja kiben bízhat meg teljesen Wood, Lagoon és Temp kivételével.

Amint visszatértek Roxfortba, Rince egyre több időt kezdett tölteni a többiek nélkül egymagában. Minden szabad idejét szülei sírjánál töltötte, ő intézte el, hogy normális sírjuk legyen, hiszen korábban egy tömegsírba volt dobva mindkét szülője a régi Nolton Haven-i házuknál. Temp és Rince még szeptemberben közösen tartottak egy rövid temetéssel egybe kötött megemlékezést a szüleik tiszteletére, ami megerősítette kettejük kapcsolatát. Ugyan Rince senkinek sem mutatja ki, nagyon rosszul kezeli a szülei halálát, és mindazt, amit megtudott róluk. Gyakran tett úgy már a temetés után is, mintha a szüleivel beszélne, ahogy a sír előtt ült órák hosszat, azonban csak a temetés után pár héttel jött rá, hogy a válaszok, amiket korábban úgy hitt csak képzelgések tényleg a szüleitől származnak, nem pedig hallucináció részei. Ekkor jött rá, hogy képes a holtakkal kommunikálni, és rövidebb időre (egynéhány órára) vissza is tudja őket hozni szellemként. Ezek után tényleg minden idejét a temetőben töltötte, hogy feszegesse saját képességének határait, és szüleivel tudjon beszélni.

Egy napon valaki meglátta, hogy Rince mit csinál a temetőben és megfenyegette, hogy elmondja a Minisztériumban felelősöknek mire képes a fiú, azonban Rince dühében megölte a férfit, a puszta gondolatával, így rájőve, hogy képes leállítani mások szívét. Egyik képességéről sem beszélt még senkinek sem, nővérével azért, mert nem akarja felzaklatni a lelki világát, másnak pedig nem akarja elmondani, mert úgy gondolja jobb, ha mindenki azt hiszi róla, hogy ártalmatlan és nem tud kárt tenni másokban.

## Kapcsolatok

### Család

#### Seven Saint Bohnes

híres, vezető beosztású curse-breaker volt, aki a Gringottsban dolgozott. Nagyon szoros kapcsolatot ápolt vele, Rince igazi apás fiú volt világéletében. Halála után azonban senki sem tudta betölteni az életében ezt az apaszerepet, ami ugyan, ha nem is mondja, de nagy űrt hagyott benne. Apja tanította fiatal korában az átkok megtörésére, de sosem hagyta, hogy a gyakorlatban is kipróbálja, mert túl fiatalnak tartotta még hozzá. Nemrégiben, amikor Rince visszatért szülőházukhoz, akkor talált rá az apja régi jegyzeteire, azóta is ezeket tanulmányozza szabadidejében és próbálja kideríteni miért akarták annyira a Halálfalók maguk közé a szüleiket.

#### Remember Romaine Eloquence

rúna fordítóként dolgozott, modern nyelvekre fordította le a rúnákat. Rince ugyanannyira szerette az anyját, mint az apját, de Temperance jobban kötődött az anyjukhoz, így Rince mindig háttérbe volt szorítva nála. Ezért persze sosem haragudott egyikükre sem, hiszen az apja igyekezett megadni neki azt a figyelmet, amit az anyja nem tudott.

#### Temperance Raina Bohnes

mindig is nagyon szoros volt kettejük kapcsolata, hiszen nagyon fiatal koruktól kezdve csakis egymásra számíthattak. Ugyan Rince sosem értett egyet a dologgal, de mindig ő volt kettejük közül, akit inkább védeni kellett, annak ellenére, hogy Temp jóval több szörnyűségen ment keresztül életében. Éppen ezért, ha tudta, azért követetten igyekezett a nővérét távol tartani a mentálisan megterhelőbb helyzetektől, illetve a toxikus emberektől. Temppel ellentétben Rince mindig a háttérből próbálta nővérét segíteni, kölcsönösen ott vannak egymásnak, bármiről is legyen szó. Nem mindig nézi azonnal jó szemmel, hogy nővére ennyire hirtelen haragú, és sokszor nem is ért egyet arroganciájával, sem pedig korábbi fiúügyeivel.

#### Wayland & Wednesday Loyce

egyikükkel sincs sem jó, sem pedig rossz kapcsolata. Általában próbálja kerülni őket, néha jobb napjain próbál ironizálva jó pofát vágni a két nevelőszülőjéhez, hiszen mind a ketten úgy tudják, hogy az ikrek elveszítették az összes emléküket gyerekkorukból. Rincewind különösen undorítónak és taszítónak tartotta mindig is, hogy ennyire kihasználja a két felnőtt a helyzetet.

Miután Rince visszakapta emlékeit fényt derült rá, hogy őt is és nővérét is hét éves koruk óta bántalmazták nevelőszüleik. Épp ezért, nem sokkal a Roxfort-i Csata előtt Rince megölte őket – Wednesdaynek előbb levágta a haját (ugyanis kiskorukban nagyon megmaradt Rinceben, amikor féltékenységből Wednesday levágta Temperance hosszú haját váll fölé érőre [ő vágott neki először frufrut is, hogy ezzel elcsúfítsa a lányt]), majd megölte, Wayland-et pedig puszta kézzel megfojtotta (ehhez kapcsolódó emlék: kiskamasz korában Wayland rengeteg halálfaló előtt térdre kényszerítette Rincet, majd az arcára köpött), előtte azonban közvetlenül a szájába köpött, hogy így átvitt értelemben “az ő nyálán fulladjon meg.” Ők voltak azonban azok, akik haláluk előtt tudatták Rinceszel, hogy Voldemort tud a tervükről.

### Barátok

Lagoon Chosen Copper

Leighton Elle Copper

### Romantikus kapcsolatok

#### Nash Camden Winchester O'Higgins

nem sokkal Rince születésnapja előtt ismerkedtek meg, ugyan korábban is egy évfolyamon voltak, de mivel ms házakban voltak, így nem igazán hozta őket a sors. Kezdetben festményekről kezdtek el beszélgetni, ám Rince zárkózottsága miatt gyakrak lerázta Nash-t, azonban ahogy egyre többet beszélgettek rájött, hogy igenis megbízhat benne és megnyílhat Nashnek, hiszen semmi rossz szándéka nincs azzal, hogy beszégetni szeretne vele. Az első csókjukat Nash kezdeményezte, de Rince-t olyannyira váratlanul érte a másik fiú, hogy szinte azonnal elhúzódott. Maga annak a gondolata is megrémisztette kezdetben, hogy valaki vonzódik hozzá/erősebb érzéseket táplál iránta, sokáig nem is nagyon tudta ezt elfogadni, hogy valaki képes arra, hogy szerelmes legyen belé. *(írás alatt)*

## Mágikus képességek és tudás

* **szívtörő** - képes lelassítani és felgyorsítani mások szívverését, így gyakorlatilag érintkezés mentesen bármikor meg tudja állítani mások szívét így megölve őket
* **nekromanta** - rövidebb időre képes visszahozni az életbe a halottakat; képes kommunikálni a síron túlikkal, amiről sokáig azt hitte csak beképzeli

## Kórkép

### Betegség, sérülés, egyéb

a Szellemszálláson történt robbanás következtében elvesztette a hallását; egyszer elesett a temetőben és felnyílt a bőre a tarkóján, de továbbra is látható a hege közelről

### Mentális betegség

* depresszió
* PTSD
* szuicid hajlam

### Félelmek, fóbiák

* **erotofóbia** – a szerelem fizikai részétől, vagy az arról való társalgástól való félelem
* **termoliafóbia** – a nyári meleg napfény elkerülése

## Egyéb

### Dolgok, amiket szeret

temetőbe járni; a nővére, múzeumok; kiállítások; kortárs művészet; Edgar Allan Poe művei; gótika; magány; kínos csend (mindig kíváncsi, hogy ki lesz az első a társaságban, aki megtöri a csendet – szerinte ez sokat elmond az illetőről, hogy hogyan viselkedik ilyen helyzetben); szürkület; ködös, hideg időjárás; kísértettörténetek; The Fall of the House of Usher – Edgar Allan Poe; a fehér bakancsa; Cage The Elephant; Tame Impala; mézes müzli; kockacukor; The Strange Case of Dr. Jekyll and Mr. Hyde – Robert Louis Stevenson

### Dolgok, amiket nem szeret

megbízhatatlan emberek; utalások; amikor valaki nem lényegre törő; ha valaki sokat jártatja a száját feleslegesen; meleg, hőség, túlzott napsütés; sportok; bulik